కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆసీస్‌కి దీటుగా బదులిచ్చిన ఇంగ్లాండ్
ఏకపక్షంగా సాగిపోతున్న యాషెస్ సిరీస్‌లో మజా వచ్చింది. ఇప్పటికే వరుసగా మూడు టెస్టుల్లో ఓడి సిరీస్‌ని చేజార్చుకున్న ఇంగ్లాండ్ జట్టు..
TNN | Updated:
Dec 27, 2017, 01:04PM IST
ఆసీస్‌కి దీటుగా బదులిచ్చిన ఇంగ్లాండ్
ఏకపక్షంగా సాగిపోతున్న యాషెస్ సిరీస్&zwnj;లో మజా వచ్చింది. ఇప్పటికే వరుసగా మూడు టెస్టుల్లో ఓడి సిరీస్&zwnj;ని చేజార్చుకున్న ఇంగ్లాండ్ జట్టు.. మెల్&zwnj;బోర్న్ వేదికగా జరుగుతున్న నాలుగో టెస్టులో ఆతిథ్య ఆస్ట్రేలియాకి గట్టి పోటీనిస్తోంది. ఆటలో రెండో రోజైన బుధవారం 244/3తో తొలి ఇన్నింగ్స్&zwnj;ని కొనసాగించిన ఆస్ట్రేలియా జట్టుని 327 పరుగులకే కుప్పకూల్చేసింది. అనంతరం ఓపెనర్ అలిస్టర్ కుక్ (104 నాటౌట్: 166 బంతుల్లో 15x4) అజేయ శతకం బాదడంతో రెండో రోజు ఆట ముగిసే సమయానికి 192/2తో ఇంగ్లాండ్ నిలిచింది. క్రీజులో కుక్&zwnj;తో పాటు కెప్టెన్ జో రూట్ (49 నాటౌట్: 105 బంతుల్లో 6x4) ఉన్నాడు. తొలి ఇన్నింగ్స్&zwnj;లో 135 పరుగులు వెనకబడి ఉన్న ఇంగ్లాండ్ చేతిలో ఇంకా 8 వికెట్లు ఉండటంతో భారీ స్కోరు చేసే అవకాశం ఉంది.
బుధవారం ఆట ఆరంభం నుంచే ఇంగ్లాండ్ బౌలర్లు పదునైన బౌన్సర్లతో చెలరేగారు. సీనియర్ ఫాస్ట్ బౌలర్ స్టువర్ట్ బ్రాడ్ (4/51), జేమ్స్ అండర్సన్ (3/61) క్రమం తప్పకుండా వికెట్లు తీయడంతో కంగారులు కోలుకోలేకపోయారు. ఆ జట్టులో ఓపెనర్ డేవిడ్ వార్నర్ (103: 151 బంతుల్లో 13x4, 1x6) తొలి రోజే శతకం సాధించి వికెట్ కోల్పోగా.. బుధవారం కెప్టెన్ స్టీవ్ స్మిత్ (76), షాన్ మార్ష్ (61) వికెట్ల అనంతరం ఆస్ట్రేలియా కోలుకోలేక 119 ఓవర్లలో 327 పరుగుల వద్ద ఆలౌటైంది. అనంతరం తొలి ఇన్నింగ్స్ ఆరంభించిన ఇంగ్లాండ్ జట్టులో అలిస్టర్ కుక్ ఆటే హైలెట్&zwnj;గా నిలిచింది. చాలా రోజుల తర్వాత.. తనదైన ఇన్నింగ్స్ ఆడిన కుక్ విమర్శకులకి శతకంతో సమాధానం చెప్పాడు. ఓపెనర్ మార్క్ స్టోన్&zwnj;మాన్ (15), జేమ్స్ విన్స్ (17) నిరాశపరిచినా.. రూట్&zwnj;తో కలిసి కుక్ మూడో వికెట్&zwnj;కి అభేద్యంగా 112 పరుగుల భాగస్వామ్యం&zwnj;తో రెండో రోజు ఆటని ముగించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.